open-index/open-wikipedia-markdown huggingface dataset:
Deitscheschteddel

**Deitscheschteddel** (englisch: **Germantown**) is a Schtodvierdl vo Filadelfia, in Pennsylvanien. Da uaspringliche Naum woa "Deitschessteddel", heit haßts "Germantown". Urschpringli wors a eigenschtändige Schtod, 1854 is in Philadelphia eigmoandt wurn.

## Gschicht

Deitscheschteddel is im Joa 1683 vom Deitschn Franz Daniel Pastorius grindt wurn. De easchtn Eihwohna sant aus Krefelda Raum kema. Des woan 13 Quäker- und Mennonitenfamülien, de „Original 13“ gnennt.

Da schwedische Roasande Pehr Kaim hod in da Middn vom ochtzehntn Joarhundad iwa d Siedlung gschriem:

*Sechs Meuln entfernt vu Filadölfia liagt Deitscheschteddel. Der Urt ho lai oa Schtroßn, isch ober foscht zwoa englische Meuln laung. Er wird zum gräßern Teul vu Deitsche bewohnt, de aus eanerer Hoamat noch Nordamerika kemant und si do niederlossent, weil de do Rechte haunt, de s sunscht nirgands häden. De moaschten Eiwohner sant Haundwerkcher, de foscht ollas in solcher Menge und Auszaichnung heaschtellent, dass de Gegand in kurzer Zeid lai sehr weng aus Englaund braucha wird.*

## Bevökarung

De Eihwohna sant z'meist deitschn Urschprungs und aa da uaspringliche Naum vo da Stod is pennsylvaniendeitsch.

## Literatua

* Jens Roepstorff: *Germantown - Mülheimer Auswanderer in Amerika*, Mülheimer Jahrbuch 2005, S. 215-222.

## Im Netz

* Web pages Describing Historic Germantown
* Art by Joseph Ropes (1812-1885), ''Scene in Germantown, Pa.'', 1874
* Art by Anna Peale Sellers (1824-1905), ''Belfield Farm'' (near Germantown)
* Art by William Britton, ''Market Square, Germantown'', c. 1820
* Greater Germantown Housing Development Corporation
* East Germantown Blight Certification, City Planning Commission, 2003 (PDF-Datei; 260 kB)
* ''Phillyhistory.org'', Historic Photographs of Philadelphia, City Archives
Reisfleisch

**Reisfleisch** is a typische Spezialität vo da östareichischen Kuchl und kummt vamuatlich aus Ungarn oda Serbien. In Ungarn is de Speis ois *Rizseshús* bekaunt, in Serbien ois *Djuveč*.

Hauptzuatatn san Reis, Schweinefleisch vo da Schuita owa aa Koibfleisch wiad dazua gean vawendt, dazua no Zwüfen, Knofe, Paradeisamoak, Soiz, Pfeffa, Kümme und Paprikapuiva, Wossa, Öi oda Schweineschmoiz und griebna Kaas.

Des Fleisch wiad in mundgrechte Stickl gschnittn, in Öi oda Schmoiz goidbraun aubrodn, Zwüfen und Knofe kumman dazua und wean einige Zeit mitgräst. Danoch kumma de iwrign Gwiaz dazua, wean mit Wossa oda Briah aufgossen und uma 20 bis 25 Minutn auf klaana Flaumme kocht, bevua da Reis dazuakummt und des Gaunze no amoi 15-20 Minutn kechln muass, bis da Reis de Flissigkeit zua Gänzn aufgnumma hod. Mit griebanan Kaas wiad des Reisfleisch daun aungricht.

In Ungarn vawendt man dazua aa gean frische rode Paprika und wiazt de Speis schoaf mit Kiaschpaprika oda mit Erős Pista.
Eadnohes Objekt

**Eadnohe Objekdt** (engl. *Near-Earth objects*; NEO), aa **Eadbohkreiza**, san Asteroidn, Kometn und grosse Meteoroidn, de wo af eana Umlaffboh um de Sun de Eadboh kreizn doa. Deshoib bsteht de Gfoar, doss soiche Himmeskeapa mit da Eadn zammastessn. Deshoib miassn de Objekdt laffad beobocht wean. Mocha ko ma gegn so an Tuscha eh ned vui, oba ma ko de Leit woarna, doss glei schebban wead.

## Schau aa
* Eadnoha Asteroid

## Literatua

* Andrea Milani: *Near earth objects, our celestial neighbors - opportunity and risk.* Cambridge Univ. Press, Cambridge 2007, ISBN 978-0-521-86345-2 
* Dale P. Cruikshank (et al.): ''Determining the Physical Properties of Near-Earth Objects.''2007 Planetary Defense Conference März 2007, George Washington University ( pdf)
* Space Mission Priorities for Near-Earth Object Risk Assessment and Reduction ESA Near-Earth Object Mission Advisory Panel, 2004 (pdf)
* National Research Council: *Near-Earth Object Surveys and Hazard Mitigation Strategies - Interim Report Executive Summary 08/2009.*, ISBN 978-0-309-14361-5. https://web.archive.org/web/20100701212141/http://www.jpl.nasa.gov/asteroidwatch/download/NRC-Aug12InterimReport.pdf( pdf)

## Im Netz
* NeoDys Near Earth Objects - Dynamic Site (englisch)
* NASA Near Earth Object Program (englisch)
* Asteroid And Comet Impact Hazards (englisch)
* The Spaceguard Central Node (englisch)
* b612 Foundation
Qiqihar

**Qiqihar** (kinesisch: 齐齐哈尔市/齊齊哈爾市 *Qíqíhā'ěr Shì*) is a beziaksfreie Stod im Siidwestn vo da Provinz Heilongjiang im neadlichn Kina in Asien. Da Naum vo da Stod hoaßt auf Deitsch gsogt sovü wia Grenzmork. Qiqihar is oane vo de ödastn Städte im Noadostn vo Kina und is im 17. Jh. n. Chr. gründt woan. Vo 1931 bis 1945 woas a wichtiga Militeastitzpunkt vo de Japaner in da Mandschurei.

## Geographie
Qiqihar hod uma 5,611 Mio. Leid, davau wohnan 883.550 (Staund 1. Jenna 2005) in da „Innenstodt“, de se auf drei Stodbeziake aufteid. De Beziake hoassn Longsha, Jianhua und Tiefeng. S'Vawoitungsgebiet vo da Stod hod a Flechn vo uma 43.000&nbsp;km². Davau ham de Beziake vo da Stod a Flechn vo 4.310&nbsp;km². Qiqihar liegt 146 Metta iwan Meer drüwa und doat regnds 415&nbsp;mm in an noamaln Joar. Qiqihar hod, weis im neadlichn China liegt a Durchschnidstemparatua vo 3,2&nbsp;°C (Jenna -25,7&nbsp;°C, Juli 22,8&nbsp;°C) ghead oiso ind kontinentale Klimazone.

## Beleg



## Webseitn

https://web.archive.org/web/20071017012317/http://www.qqhr.gov.cn/
Komet

A **Komet** (von griachisch *kométes* Hoarstean, bgleitet vo *kómē* Hapthoor) oda **Schwoafstean** is a kloana Himmeskeapa, wo zumindest zeitweis vo oana Gashuin umgebm is und an Gasschwoaf hod.

De neblige Huin, wo an Kean vo am Kometn umgibt, nennt ma *Koma*. De ko bis zu 2,7 Muilliona&nbsp;km eareichn. An Kometnkean und s Koma hoasst *Kopf vom Kometn*. Des affelligstn Kennzeichn vo am Kometn is owa da *Schwoaf*, wo bis zu 100 Muilliona Kilometan wean ko. Koma und Schwoaf wean duach Ausgasen afgrund vo da Strohlung vo da Sun vauasocht. Des bedeit, dass Kometn de af iara Umlaffboh z weit vo da Sun wegga kema, eanan Schwoaf und eana Koma zeitweis valian.

## Kometn Magie

Seit Joartausendn hod de Menschheit des Aftauchn vo Kometn ois schlechts Vorzeichen gsegn. Unglick, Kriag, Katastrophn san do eineintapretiat woan. Sejbst Astronomen wia Johannes Kepler hom Kometn no ois bees Vorzeichn gsegn. Eascht 1682 mit dena Entdeckunga vom Edmund Haley hod se de Fuacht vor Kometn a wengal glegt. Es gibt owa Esoterika und Sektn, de wo bis heit dena Kometn a unheilige Wiakung zuaschreibm.

## Biachl und Zeitschriftn

* John C. Brandt, Robert D. Chapman: *Introduction to Comets.* University Press, Cambridge ²2004. ISBN 0-521-00466-7
* Thorsten Dambeck: *Das neue Bild der Kometen*. in: *Bild der Wissenschaft.* Leinfelden-Echterdingen 42.2007,12, S.38-43. 

## Im Netz

* 
* Kometn (Eifiahrung)
* Ausfiahliche deitschsprochige Infos
* Hoamseitn vo da VdS-Fochgruppm Kometn
* Amateurfotos vo Kometn
* Ausfiahlichs Essay mit Video
Willy Bogner

**Willy Bogner** is da Nama vo foigendn Leidln:
* Willy Bogner senior (1909–1977), Schisportla und Firmengrinda vu da Firma Bogner 
* Willy Bogner junior (* 1942), Schirennfoara und Fuimemocha
Willy Bogner junior

**Wilhelm Hermann Björn („Willy“) Bogner junior** (* 23. Jenna 1942 z Minga) is a emoliga boarischa Schirennfoara, Fuimemocha, Designa, Inhoba vo da Kloadafirma Willy Bogner GmbH & Co. KGaA und da Sohn vum Willy Bogner senior.

Ois Fuimemocha hoda si mit Sportspuifuim an Nama gmocht. Sei bekonntesta Fuim is *Feuer und Eis*.

Am 12. Aprui 1964 is de domolige Lebmsgfeartin vom Willy Bogner, de Schirennlaifarin Barbi Henneberger in da Schweiz duach a Laan gstorm. Wei da Bogner si in des Gebiert gfiat ghobt hod, is a zu zwoa Monat bedingt wegn foarlessiga Tetung vaurteit worn.

Seit 15. Novemba 2009 is a Vorsitzenda vo da Gscheftsfiarung vo da Bewerbungsgesellschaft München 2018 GmbH (Olympische Wintaspui 2018).

## Fuimografie ois Regisseur, Drehbuachautor und Produzent
* 1966: Skifascination (aa Kamera)
* 1968: Männer, Mädchen und Medaillen (*13 jours en France*; nur Kamera)
* 1969: Im Geheimdienst Ihrer Majestät (*On Her Majesty's Secret Service*; nur Kamera)
* 1970: Stehaufmädchen (aa Kamera)
* 1972: Bankraub am Monte Rosa (nur Kamera)
* 1972: Benjamin / Benjamin − Ein Meister fällt vom Himmel (aa Kamera)
* 1977: Der Spion, der mich liebte (*The Spy Who Loved Me*; nur Kamera)
* 1981: In tödlicher Mission (*For Your Eyes Only*; nur Kamera)
* 1985: Im Angesicht des Todes (*A View to a Kill*; Regisseur vo de Schiszenen)
* 1986: Feuer und Eis (aa Kamera)
* 1990: Feuer, Eis & Dynamit
* 1994: White Magic (aa Kamera)
* 1999: Mountain Magic
* 2001: Ski to the Max

## Auszeichnunga
* Bambi (1985)
* Bayerischer Fuimpreis (1987)
* Modepreis vu da Stod Minga (1994)
* Bundesverdienstkreuz am Bande (1996)
* Brand of the Century (2007)
* Woodrow Wilson Award (2008)
* Bayerischer Verdienstorden (2008)

## TV-Porträt
* *Köpfe in Bayern: Willy Bogner – Das Lächeln in der Welt vermehren*; vom Jochen Richter, Bayerisches Fernsehen 2006.

## Beleg


## Im Netz
* 
* 
* bogner.com
* 
*
Rudolph Moshammer

**Rudolph Hans Albert Moshammer** (* 27. Septemba 1940 z Minga; † 14. Jenna 2005 z Greawoid ba Minga) wor a boarischa Modemocha, Autor und da Inhoba vo ana Butik in da Maximilianstroß z Minga.

Da Moshammer wor aa a bekonnta Exzentrika. Nem am Aftretn mid seim Hund *Daisy* (in Wiaklichkeit worn mearane Yorkshirehund) worn sei Marknzeichn sei afwendige schwoaze Frisua mid zwoa Stianlockn im Stui vom Kini Ludwig II. sowia sei drei Rolls-Royce.

Da Moshammer is in da Nocht zum 14.&nbsp;Jenna 2005 in seim Haus - vo ana nächtlichn Bekonntschoft - mid an Kabe dadrosslt worn. Da Meada, a 25-jaariga Iraka, is zu lemslonga Freiheitsstrof vauateit worn.

## Da Moshammer ois Autor

Unta de Biachln wo da Moshamma gschriem hod, worn aa Bestseja.

* *Nicht nur Kleider machen Leute*. 2., im Text unveränd. Aufl., Schulz, Starnberg 1993, ISBN 3-7962-0096-6
* *Mama und ich*. Universitas, Minga 1995, ISBN 3-8004-1324-8
* *Elegant kochen ohne Schnickschnack. Zurück zum Wesentlichen*. Hahn, Minga 1997, ISBN 3-87287-440-3
* *Ich, Daisy. Bekenntnisse einer Hundedame*. Universitas, München 1998, ISBN 3-8004-1379-5
* *Mein Christkindlbuch*. Herbig, Minga 2000, ISBN 3-7766-2194-X
* *Mein geliebtes München*. Herbig, Minga 2002, ISBN 3-7766-2272-5

## Diskografie

Da Moshammer hod zwoa Singls mid da Musiband *Münchner Zwietracht* afgnumma. Zamm ham sa si aa am deitschn Voaentscheid zun *Eurovision Song Contest [[2001]]* beteiligt:

* *Moos Hamma* (2000)
* *Teilt Freud und Leid* (2001)

## Literatua

* Torsten Fricke: *Rudolph Moshammer.Die Biographie.* Universitas-Verlag, Minga, 2005, ISBN 3800414724
* Henrik Müller: *Aus nächster Nähe. Ein ganz persönlicher Nachruf auf Rudolf Moshammer.* Vehling, Graz 2005 ISBN 3-85333-116-5
* Andreas Kaplan, Nina Rücker (Bearb.): *Mosi, Daisy und ich. Sein Chauffeur Andreas erzählt.* 2. unveränd. Aufl., Anderbeck-Verl., Anderbeck 2005, ISBN 3-937751-26-2
* Dirk Wilke: *Extravaganz als Markenzeichen, Rudolf Moshammer: Das schwierige Glückskind.* In: Das Parlament Nr.&nbsp;46, 8.&nbsp;Novemba 2004 (online)

## Beleg


## Im Netz

* 
* Nochruaf in da Frankfurter Allgemeinen Zeitung
Langwieder Bach

Da **Langwieder Bach** is a fliassnds Gwässa z Minga und ghead zum Fluss-System vo da Isar. Er entspringd im Westn vo da Stod im Stodtei Aubing estli vo da Aubinger Loh und lafft duach de Stodtei Aubing und Langwied noch Noadn, estli voabei on Langwieder See, Lußsee und Birkensee.

Hinta da Stodgrenz vo Minga buidt da Boch de Grenz zwischn de Gmoana Beagkiach und Karlsfejd und mindd eppa 1,7&nbsp;km neadli vo Minga zwischn dena Beagkiachna Ortstein Eschenriad und Grebenriad in an Gebnboch.
Listn vo Weinbaumuseen

**Weinbaumuseen** san Museen zur Gschicht vo Weinbau, Önologie und Trinkkultur.

;Deitschland
* Deitsches Weinbaumuseum, Oppenheim 
* Weinbaumuseum Metzingen, 
* Weinbaumuseum Uhlbach, Stuttgart
* Herrenhof (Mußbach) Weinbaumuseum Getreidekasten
* Weinbaumuseum Alte Kelter, Esslingen am Neckar
* Weinbaumuseum Pfedelbach, Pfedelbach, Baden-Württemberg
* Heimat- und Weinbaumuseum Gundheim, Rheinland-Pfalz
* Rheingauer Weinmuseum, Rüdesheim
* Weinmuseum (Pfalz), Speyer

;Weidane
*Weinbaumuseum Hallau, Kanton Schaffhausen, Schweiz
*Weinbaumuseum Tegerfelden, Kanton Aargau, Schweiz
*Weinbaumuseum Au, Kanton Zürich
*Weinbaumuseum Pleven, Bulgarien
Sigma

Da griachische Buachstob **Sigma** (griachisch ) is da 18. Buachstob vom griachischn Alphabet und hod nochm *milesischen Prinzip* an numerischn Weat vo 200. In da griachischn Sproch weads ois stimmloses „S“ gsprochn. De *kloane Form* is im Wort **σ** und am Wortend **ς**, de *grosse Form* is **Σ**.

## Beispui

* Sokrates
Tau (Buchstabe)

Des **Tau** (griachisch , heitige Aussproch ** Majuskel Τ, Minuskel τ) is da 19. Buachstob vom griachischn Alphabet. Es hod nochm *milesischen Prinzip* an numerischen Weat vo 300.
Ypsilon

Des **Ypsilon** (griachisch , „oafochs I“ [argleich Epsilon]; Majuskel Υ, Minuskel υ) is da 20. Buachstob vom griachischn Alphabet und hod nochm *milesischen Prinzip* an numerischn Weat vo 400. Im 1. Jahrhundert v. Kr. is da Buachstob aa ois 25. Buachstob ins lateinische Alphabet iwanumma worn, schaug dazua Y.

Im Neigriachischn hoasst da Buachstob ** und wead wiara „I“ ausgsprocha.
Y

**Y** bzw. **y** (gsprochen []; in da Schweiz aa [], „i grec“ = griachisches i) is da 25. Buachstob vom lateinischn Alphabet. Wia scho im klassischn Latein is s in vuin Sprochn a Vokal, in etlichn owa aa a Konsonant. Des *Y* wor im urspringlign lateinischn Alphabet ned vorhondn, es is eascht spada, zur Zeit vom Sulla, ois 22. Buachstob no vor am Z eingfigt worn und in lateinischen Textn nua zua Wiedagob vom *Y* in griachischn Lehnweatan vawendet worn.

Im Boarischn wead *y* ausschliassle in Lehn- und Fremdweatan (aussadem in Eigennama) vawendd und hod nacha eppa an Lautwert vo da Heakumftssproch; de grundlegende Aussproch is ba vokalischa Vawendung (langs/gschlossans oder kurzes/offans) [] (im unbetontn Auslaut owa []), ba Vawendung ois Konsonant oda Hoibvokal [].

Da Buachstob Y hod in boarischn Textn an duachschnittliche Haifigkeit vo 0,04 %. Er is damit noch Q und X da drittsejtanste Buachstob.

## Im Netz

* 
* https://web.archive.org/web/20090227063819/http://ancientscripts.com/greek.html
Uranus (Planet)

**Uranus** (latinisiat, oidgr.: *οὐρανός* [uranós], „Himme“) is vo da Sun aus mit oana duachschnittlichn Entfeanung vo 2,9&nbsp;Muilliardn km da siemte Planet im Sunsystem und wead zu dena aissan, Gasplanetn grechnet. Ea is 1781 vom Wilhelm Herschel entdeckt worn und is nochm griachischn Himmesgod Uranos bezeichnet worn.

Da Duachmessa is mit iwa 51.000&nbsp;km eppa viamoi so gross wia da Duachmessa vo da Eadn, des Volumen is eppa 65 Moi so gross wia des vo da Eadn. Uranus is nua unta ginstign Umständn mit freim Aug z segn. Physikalisch is da Uranus mitm Neptun vagleichbor und nimmt noch eam mit rund 14 Eadmassn in da Rangfoige vo de massnreichstn Keapa im Sunsystem an viatn Plotz ein. Wosn Duachmessa betrifft, so liagta a Aizal vorm Neptun af Rang drei – nochm Jupiter und Saturn. Afgrund vo Eisvorkomma im Innan wean Uranus und Neptun aa „Eisriesn“ gnennt.

Des astronomische Symbol vom Uranus is ähnlich wias Symbol vom Mars. Im Untaschied zu dem hod da Kroas an Zentralpunkt, und da Pfei aufm Kroas steht senkrecht: .

## Schau aa

* Listn vo de bsuachtn Keapa im Sunsystem
* Listn vo de Uranusmond
* Tabejn vo de Planetn vom Sunsystem
* Uranos - griachischa God (Urvoda, vgl. griachische Mythologie)

## Beleg



## Literatua

* Patrick Moore & G. Hunt: *Atlas des Sonnensystems.* Royal Astronomical Society und Herder-Verlag, 1986.

## Im Netz

* 
* NASA: Planetary Science – Uranus (englisch)
* NASA: Solar System Exploration – Uranus (englisch)

### Videos

* De Entdeckung vom Uranos (englisch)
* Hubble-Video zua Dynamik vo de Ring, Mond und Atmosphean (englisch)
Sankt Petersburg

**Sankt Petersburg** (, *Sankt-Peterburg*, in Russland oft ois  *Piter* obkiazt), 1914 bis 1924 **Petrograd** und vo 1924 bis 1991 **Leningrad** () gnennt, is mid uma 4,9 Mülliona Eihwohna (2010) noch Moskau de zwoatgresste Stod vo Russland und ane vo de gresstn Städt vo Eiropa.

De Stod woa vom 18. bis ins 20. Joarhundat de Haptstod vom Russischn Reich, is a eiropaweit wichtigs Kuituazentrum und beheabergt in wichtigstn russischn Ostsee-Hofn. De Innenstod is UNESCO-Wödeabe.

## Naum

Peda da Große hod de Stod nochn Apostl Petrus, sein Schutzpatron, benaunt und ned wia oft aungnumma noch si söwa.

Nochn Ausbruch vom Easchtn Wejdkriag is de Stod 1914 in **Petrograd** (weatlich: *Pedastod*) umgnennt worn. Und späda nochn Dod vom Lenin hod de Stod ob 1924 offiziö **Leningrad** ghassn. Nochn Zaumanbruch vo da Sowjetunion is 1991 duach a Voiksobstimmung knopp entschiedn worn, dass de Stod offiziö wieda St. Petersburg hasst. Des umliengnde Vawoitungsgebiet (federative Eihheit) Oblast Leningrad (russ.: *Leningradskaja Oblast*) hod noch dea Voiksobstimmung owa sein bisherign Nauman behoidn.

## Stodgliedarung

*Omeakunga:*


## Bevejkarung

### Bevejkarungsentwicklung

De foigende Ibasicht zagt de Eihwohnazoin nochn jeweulign Gebietsstaund. Bis 1944 haundlt sa so meistns um Schätzunga, vo 1959 bis 2002 um Voikszejungseagebnisse und fia 2010 (Eihgmoanunga) um a Berechnung. In da Tabön wiad de Aunzoi vo de Eihwohna in da Stod söbst ohne de Eihwohna im Voaortgiatl aufgfiat.

## Beleg


## Literatua

* Stefan Creutzberger (Hrsg.): *St. Petersburg, Leningrad, St. Petersburg*. Deutsche Verlags-Anstalt, Hamburg 2000. ISBN 3-421-05358-8
* Russlands Fenster nach Europa. St. Petersburg und die Deutschen. Dokumentation des Potsdamer Forums vom 16. Oktober 2003 in der Vertretung der Freien und Hansestadt Hamburg beim Bund, Berlin. Deutsches Kulturforum östliches Europa e.V., Potsdam 2004, ISBN 978-3-936168-16-7
* John Barber (Hrsg.): *Life and death in besieged Leningrad, 1941&nbsp;–44.* Palgrave Macmillan, Basingstoke 2005. ISBN 1-4039-0142-2
* Katerina Clark: *Petersburg: Crucible of Cultural Revolution*. Harvard University Press, Harvard 1998. ISBN 0-674-66336-5
* Solomon Volkov: *St. Petersburg. A Cultural History*. Free Press. New York 1995. ISBN 0-684-83296-8

## Im Netz

* Petersburg.Aktuell.RU - Deitschsprochigs Stodjournal aus Sankt Petersburg
* Petersburger Herold - Deitschsprochige Onlinezeitung aus Sankt Petersburg
* Sankt Petersburg in Woat und Büd
* Stodgschicht vo Sankt Petersburg
* Audiofeature iwa de Gschicht vo da Stod Sankt Petersburg auf Bayern2 Radiowissn Mediathek
Listn vo Ziageleimuseen

Des is a **Listn vo Ziageleimuseen** gordnet noch Landln. De Listn eahebt koan Ospruch auf Voistendigkeit.

**Deitschland**
* Museum Alte Ziagelei z Mainz-Bretzenheim, Rheinland-Pfalz
* Museum Alte Ziagelei Westerholt, Wardenburg, Niedersachsen
* Ostfriesisches Ziageleimuseum Midlum, Niedersachsen (im Aufbau)
* Ziagelei Benzin, Mecklenburg
* Ziagelei Erbs Pegau, Sachsen
* Ziagelei Hundisburg, Sachsen-Anhalt
* Ziageleimuseum Bevern, Niedersachsen
* Ziageleimuseum Flintsbach, Bayern
* Ziageleimuseum Glindow, Brandenburg
* Ziageleimuseum Gut Daren/Niedersachsen
* Ziageleimuseum Lage, Nordrhein-Westfalen (remischa Ziegelofen)
* Ziageleimuseum Mildenberg, Brandenburg
* Ziageleimuseum Sondernheim, Rheinland-Pfalz
* Ziageleimuseum Westeregeln, Sachsen-Anhalt

**Belgien**
* Ecomuseum en Archif van den Boomste Baksteen, z Boom, Antwerpen
**Dänemark**
* Lilleskov Teglværk-Museum, in Tommerup auf Fünen
* Teglværk Museum Nivaagaard Ringovnen z Karlebo bei Fredensborg
* Ziageleimuseum Cathrinesminde, bei Broager

**England** 
* Somerset Brick & Tile Museum z Bridgwater

**Holland**
* Ziageleimuseum de Panoven, Zevenaar, bei Arnheim

**Schweden**
* Almviks Tegelbrukmuseum in Västervik Kalmar län
* Bjersunds Tegelbruk Museum bei Malmö
* Gunnarps Tegelbruk z Tjörnarp (Schonen)
* Heby Tegelbruks Museum westlich vo Uppsala

**Schweiz** 
* Ziegeleimuseum Cham ZG, Kanton Zug

**USA**
* Brick Museum, Haverstraw NY
* Red Brick Museum Mukwonago Wisconsin

## Beleg
Trimaran

A **Trimaran** is a Boot oda Schiff mit drei paralleln, schmoin Rumpfkeapan. Da mittlare Rumpf is dabei imma da gresste, de zwaa seitlichn san zweng da Kippstabilität notwendig. Wia ban Katamaran, dea wos zwaa Rumpfkeapa hod, erreicht da Trimaran hohe Gschwindigkeitn.

## Vua- und Nochteu

Da Trimaran und da Katamaran ghean ois Bootstypn zua Klasse vo de Meahrumpfboote, de wos im Vagleich zum Anzlrumpfbood zweng an Vazicht auf Ballast de foigenden Vorteu hom:

# wesentlich hächare Gschwindigkeit
# wesentlich gringara Tiafgaung
# fost imma unsinkboa

Da Nochtei is, dass a Meahrumpfboot noch an Kentan, ohne gressan technischn Aufwaund nimma aufgricht wean kaun.

## Sunstigs
Im Füm  Waterworld is da "Mariner" (Kevin Costner) mit an High-Tech Trimaran untawegs. Dabei siacht ma aa de vaschiedenstn Segl-Manöva, de wos mit an Trimaran meglich san.

## Im Netz
Polokwane

De Stod **Polokwane** (bis 2005 *Pietersburg*) liegt in da Gmoa Polokwane, Distrikt Capricorn, Provinz Limpopo in Sidafrika. Dees is de Haptstod vo da Provinz Limpopo.

## Gschicht
De Stod wo 1312 Meta iwan Mearesspiagl liegt, is 1886 vn *Voortrekkern* grindd vorn und nochm General Petrus Jacobus *Piet* Joubert Pietersburg gnennt worn. Wearend am Zwoatn Burenkriag wor de Stod de Haptstod vo da Burenrepublik *Transvaal*. 1901 is de Stod vo de Britn eaobat worn.

De sidafrikanische Regiarung hod 2002 a landesweite Umbenennung von Steddn gstartet, vo dena de Nama on de Apartheid eainnat ham. So is 2005 aa de Stod Pietersburg in Polokwane umgnennt worn. Polokwane is dees Sepedi-Wort fia „a sichara Ort“.

1984 ham 79.000 Menschn (davo 14.000 Weisse) in da Stod glebt. Z Polokwane lebm heit 140.154 Eihwohna (Stand: 2010; Hochrechnung). Nebm am Bohhof und am Flughofn gibst in da Umgebung a Diamantnmine und do wead bsondas reina Quarzsand obbaut. Zoireiche Industriebetriebe ham si ogsiedlt.

## Klima
Polokwane hod zweng seina Hehnlog a gmeesigts Klima mit mittlan Dogeshextweatn vo 25&nbsp;°C bis 26&nbsp;°C und mittlan Diafsttemperatuan um 15&nbsp;°C in de Summamonat vo Novemba bis Feba. In de Wintamonat Juni und Juli foin de mittan Diafsttemperaturen bis af 5&nbsp;°C, de Dogeshextweate eareichn im Monatsmittl eppa 18&nbsp;°C bis 19&nbsp;°C. Niadaschleg foin vor oim im Summa (um 90&nbsp;mm pro Monat), de Wintamonat san eha drockn.

## Tourismus
Da Natuapark *Polokwane Nature Reserve* is a Attraktion fia Touristn. Do san vor oim vui Vogloartn dahoam. Vo bsondam Interesse is aa dees *Bakone Malapa Open-Air Museum*, dees wo Gschicht und Kuitua vom Sotho-Voik presentiat.

Polokwane wor Austrogungsort vn Spuin vo da Fuassboi-Wäidmoastaschoft 2010. Via Gruppmspui ham im *Peter-Mokaba-Stadion* stottgfundn.

## Berihmdheitn
*Retief Goosen, Profigoifa
*Victor Matfield, Rugbyspuija
*John Smit, Rugbyspuija (Nationalmoschoft)

## Literatua
* *Der große Coron* von 1992, Band 14

## Im Netz
* Hoamseitn vo da Stod (englisch)
* Polokwane Info

## Beleg
Phi

Des **Phi** (griachisch , Majuskel Φ bzw. \Phi\,, Minuskel φ bzw. \phi\, oda \varphi \,) is da 21. Buachstob vom griachischn Alphabets und hod an numerischen Wert vo 500.

Im Oidgriachischn is des Phi ned ois [f] sondan ois aspiriats p [ph] ausgsprocha worn. Eascht noch da Zeitnwende san im Lateinischn Lehnweata ausm Griachischn auftaucht, wo des Phi mit an F transkribiat worn is.
Toamerschbouch

**Toamerschbouch** (Hoochdeitsch: *Thumersbach*) oder aa *Zej am See-Ost*, is a Stoudtoj va Zej am See, houd aso eppas 1.050 Eiwoner und liagg am estlichen Seeuafer vam Zejer See. 

Da Stoudtoj is da Suubloutz va Zej und weescht dessweeng scho in da friaran Zeid netta gern ois „Summerfrischebloutz“ gwejd. Aa heid is Toamerschbouch ba dia Eihoamischen und Turisten a begeeschter und nobler Won- und Urlaubsooscht.
Nóikirchen am Gróssvenediger

**Nóikirchen am Gróssvenediger** (iwerregiónoi: *Neikirchen*, ómtlich: *Neukirchen am Großvenediger*) is a Morktgmoah mid guade 2.500 Eihwóner (Stónd 2020) an Pinzgau an Bundeslónd Soizburg in Ésterreich.

## Im Netz

* Webseiten vah da Gmoah
Linsngricht (Bibe)

**Linsngricht** moant im iwatroganen Sinn an Tausch vo wos Weatvoim gegn wos Mindaweatign, des wo owa an kurzfristign Lustgewinn vaspricht.

D Ausdruck geht auf a biblische Gschicht zruck (1. Buach Mose 25:29-34): Da Jakob, da jingare Bua vom Isaak, kafft seim ejtan Bruada Esau des Easchtgebuatsrecht fia an Tella Linsn ob, wia dea miad und mit an Bärnhunga vo da Fejdorbat hoamkimmt.

Im Singspui *Der Waffenschmied* vom Albert Lortzing wead des ironisch thematisiat:

: *De Bledheit drogt nua sejtn Zinsn, <br>sunst dadat Esau jo mitnichtn <br>fia so an Tella dicka Linsn <br>glei af sei Easchtgeburt vazichtn.*

"Linsengericht" is a da Nama vo oana Gmoa z Hessen.
Phobos (Mond)

**Phobos** (aa Mars I), vo griach. fia „Fuacht“, is nebm Deimos oana vo de boadn natialichn Satellitn vom Planetn Mars. Bezeichnet isa vom Phobos, am Sohn und Begleita vom griachischn Kriagsgod Ares (lat. Mars).

Ea is im Joar 1877 zamma mit Deimos vom US-amerikanischn Astronomen Asaph Hall am US Naval Observatory in Washington D.C. entdeckt woan.

## Im Netz

* Christian Pinter: Die Söhne des Kriegsgottes
* 
* NASA images

## Beleg
Wolga

De **Wolga** (russisch Волга) valauft im eiropäischen Teu vo Russland, is mit 3.530&nbsp;km Läng da längste und wossareichste Fluss vom Kontinent Eiropa und kheat zu de längstn Flüss vo da Eadn.

Sie entspringt in de Waldaihehn bei , fliasst aunfangs mastns ostweats und spädea südweats duach de Osteiropäische Ebene und mündet ins Kaspische Meer bei , ibawindt oiso a Hehndifferenz vo 256&nbsp;m.

Etwa 200 Flüss fliassn da Wolga zua, ia Einzugsgebiet umfosst 151.000 Gewässa in an Gebiet von 1,36&nbsp;Mio.&nbsp;km² Flächn. De mittlare jealiche Obflussmenge in Wolgograd betrogt 264&nbsp;Mrd.&nbsp;m³.

Ois Wossastrossn is de Wolga iwan Wolga-Ostsee-Kaneu in Richtung Westn mit da Ostsee vabundn; iwan Weißmeer-Ostsee-Kaneu mitn Weißen Meer und iwan Wolga-Don-Kaneu mitn Don und iwa den wieda mitn Schwoazzn Meer bzw. Mittelmeer.

## Nemfliss
Zu de Nemfliss vo da Wolga ghean: 

## Schau aa
* Listn vo de längstn Flüsse vo da Eadn
* Listn vo de eiropäischn Flüsse

## Im Netz
* 
* Die Wolga - Russlands Schicksalsstrom (PDF-Datei; 170 kB)

## Beleg
Psi (Buachstob)

Des **Psi** (griachisch , Majuskel Ψ, Minuskel ψ) is da 23. Buachstob vum griachischn Alphabet und hod nochm *milesischen Prinzip* an numerischen Weat vo 700.

## Zeichnkodiarung
Russisch

**Russisch** beziagd se af:

* Russland (Russische Föderazion)
* as Voik vo de Russn
* de russische Sproch
* a Musistick vo Jo Knümann
* de sognennde russische Vateidigung (a Schacheaffnung)
* umgongssprochli a sexueje Praktik
Omega

Des **Omega** (oidgriachisch  und , „grosses O“, lang gsprochn [vagleich aa Omikron]; Majuskel Ω, Minuskel ω) is da 24. und letzte Buachstob vom griachischn Alphabet und hod nochm *milesischen Prinzip* an numerischn Wert vo 800. Omega wead haufi vawendd, um a End z vadeitlichn und is damit des Gegentei vom Ofang, am Alpha (Alpha und Omega oda „Des A und O“). In sozialen Gruppm ba Viechan wead des letzte Viech in da Rangordnung ois des *Omega-Viech* bezeichnet. (schaug dazua unta Alpha-Viech)

## Zeichnkodiarung
Trojaner (Astronomie)

**Trojaner** san im weidan Sinn Asteroidn, wo am Planetn in seina Boh ums Zentralgestian vorausein bzw. foign. Im engan Sinn sans de zwoa Gruppm vo Asteroiden, wo de Sun auf da gleichn Boh wia da Jupiter umkroasn, eam owa mit am mittlan Obstand von 60° vorausein beziahungsweis nochfoign.

De bislang gfundanen Trojaner san noch dena Personen aus da *[[Ilias]]* vom Homer gnennt: de vorauseilendn Asteroidn noch dena griachischn (bis af Hektor), de nocheilenden noch dena trojanischn Hejdn.

## Zeitschrift
* *Sternenbote:* Jahrgang 45/12, Seite 222–234: *Die Asteroiden – Dramatik und Schutt im Planetensystem:* Gottfried Gerstbach: Artikel auf da Seitn vom Autor ois PDF obruafbar: https://web.archive.org/web/20061117205203/http://www.g.gerstbach.at/papers/Asteroid1202gg.pdf

## Im Netz
* Listn oin Trojanern (Englisch)
* Christian Pinter: ''Die Trojaner des Weltalls'' Wiener Zeitung, 28. Dezemba 2007
Chi

Des **Chi** (griachisch , Majuskel Χ, Minuskel χ) is da 22. Buachstob vom griachischn Alphabets und steht in vaschiednan griachischn Zoinsystemen fia 10.000, 22 oda 600.
Alpha-Viecha

Des **Alpha-Viech** is noch da Vahoitnsforschung as Loatviech vo ana Headn oda vo am Rudl. Alpha-Viecha san in da Regl de steakstn, erfoarandstn und aktivstn Viecha vo oana Gruppm.

Da Begriff *Alpha-Viech* beziagt si auf Alpha, an easchtn Buachstobm im griachischn Alphabet: Alpha-Viecha san oisdann de „easchtn“ und damit hextn in da Rangordnung und de Omega-Viecha de letztn.

Ba Wejfn is des insofean komplexa, wei do des Loatviech zwor do aa de Fiarungsaufgob hod, owa nua situationsbezogn autoritär auftritt.

## Beleg


## Literatua
* Gary Greenberg and Maury M. Haraway. 1998. *Comparative psychology: a handbook*, Published by Taylor & Francis, 914 pages  ISBN 0815312814
* C. Michael Hogan. 2009. ''Painted Hunting Dog: Lycaon pictus'', GlobalTwitcher.com, ed. N. Stromberg
* Klaus Immelmann, Colin Beer, *A dictionary of ethology*, Harvard University Press, 1989 ISBN 9780674205062
Meteoroid

**Meteoroidn** [] (griach.: de Endung *-oeides* bedeidd „ehnlich“) san kloane Objekte vom Sunsystem af oana Umlaffbahn um de Sun, vo dena a poa de Eadboh kreizn. De Gress reicht vo Bruchtein vo am Millimeta (Mikrometeoroiden) bis zu etlichn Metan, entsprechend oana Massn vo bis zu mearan Tonnen.

Meteoroiden san gressa ois da interplanetare Staub und kloana ois Asteroidn. Es gibt owa koa eindeitige Obgrenzung, weda vo da Gress hea no vo da Zammasetzung.

Zamma mit dena Asteroidn und Kometn zejn Meteoroidn zu de Kloakeapa vom Sunsystem.

Wann Meteoroidn in de Eadatmosphean eintauchn, etsteht duach de Ionisiarung und Rekombination vo Luftteilchen (und ned duach Reibung) a Leichteascheinung, wo Meteor gnennt wead. Duach de Luftkompression vuam Meteoroidn entsteht a ebmfois ionisiate und hej leichtende Gaskugl aus erhitzta Luft und vadampfta Materie. Kloane Meteore wean aa ois Steanschnuppn bezeichnet, grosse ois Feiaboin oda Boliden. A Meteoroid, wo ned voistendig vagliaht, wead Meteorit gnennt.

De Meteoroidn kema in easchta Linie vom Asteroidngiatl, kenna owa aa vo jedn andan Himmeskeapa kema. Se entstengan voa oim duach Zammastoss und Einschlog, owa aa duach Einwiakung vom Sunwind auf Kometn.

## Im Netz

* Quarterly Journal of the Royal Astronomical Society: On the Definition of the Term Meteoroid (englisch)

## Beleg
Listn vo de Uranusmond

De **Listn vo de Uranusmond** enthoit olle scho bekonnten natialichn Satellitn vom Planetn Uranus. Se is noch dar Reihnfoig vo de middlan Bohraden afsteigend geordnet. Neientdeckunga trogn so lang an vualaifign Zoincode, bis se vo da Internationaln Astronomischn Union aa an Nama bstetigt kriagn.

## De wichtigstn Datn vo de Uranusmond

A Bohneigung vo mea wia 90° bedeidd, dass da Satellit an Uranus ricklaife umkroast. In da Regl bewegn si Mond in am gleichn Draahsinn um de Planetn ois wia de Rotation um de eigane Axn.

## Schau aa
* Listn vo de Entdeckunga vo de Planetn und vo iare Mond

## Im Netz
* De Mond vom Uranus (engl.)
* ie Namagschicht im Uranussystem
Listn vo de natialichn Satellitn vo Asteroidn

Des is a **Listn vo de natialichn Satellitn vo Asteroidn** soweits im Sunsystem bekonnt san.

Olle natialichn Satellitn oda Begleita vo Asteroidn san noch afsteiganda Nummariarung afglistet. De **fett** makiatn san bestetigt, de *kursiven* san no unbestetigt.

## Im Netz
* De Mond vo Asteroidn und Zweagplanetn (englisch)

## Beleg
Planet

A **Planet** (**Wandlstean**), im engan astronomischn Sinn aa „solara Planet“ gnennt, is a Himmeskeapa, wo easchts wo af oana keplerschn Umlaffboh um de Sun kroast, wo zwoatns sei Massn gross gnua is, dassa umara a Kuglfoam (hydrostatisches Gleichgwicht) und wo drittns afgrund vo seim Gravitationsfejd des dominiarende Objekt af seina Umlaffboh is.

Im weidan Sinn vasteht ma unta Planet a entsprechende Keapa, wo an andan Stean ois unsa Sun umkroasn. De Himmeskeapa wean „extrasolare Planetn“ oda „Exoplanetn“ gnennt. Dazua gibts aa no Planetn aussahoib vo Schwaakroftfejda vo Stean, de hoasst ma „Objekt planetara Massn“ oda „Planemo“.

## Schau aa

* Tabejn ov de Eignschoftn vo de Planetn vom Sunsystem

## Literatua

* Gibor Basri, Michael E. Brown: *[http://arxiv.org/abs/astro-ph/0608417 Planetesimals to Brown Dwarfs: What is a Planet?]* in: Annual Review of Earth and Planetary Sciences, vol. 34, p.&nbsp;193–216 (05/2006)
* Thorsten Dambeck: *Planeten, geformt aus Gas und Staub*, in GEO kompakt Nr. 6, März 2006, Seite 28-34, 
* Katharina Lodders, Bruce Fegley: *The planetary scientist's companion.* Oxford Univ. Press, New York, NY 1998, ISBN 0-19-511694-1
* W.T. Sullivan, J.A. Baross: *Planets and life - the emerging science of astrobiology.*Cambridge Univ. Press, Cambridge 2007, ISBN 978-0-521-53102-3
* Rudolf Dvorak: *Extrasolar planets - formation, detection and dynamics.* WILEY-VCH, Weinheim 2008, ISBN 978-3-527-40671-5
* Claudio Vita-Finzi: *Planetary geology - an introduction.*Terra, Harpenden 2005,ISBN 1-903544-20-3
* Günter D. Roth: *Planeten beobachten.* Spektrum, Akad. Verl., Berlin 2002, ISBN 3-8274-1337-0

## Im Netz

* Die 8 Planeten – Multimedia-Tour duachs Sounsystem (vo *The Nine Planets*)
* RPIF-Bildbibliothek
* Umfossende Planetninformation
* Rundbriaf zua Planetnforschung

## Videos
Danzig

**Danzig** (poinisch: **Gdańsk**) is a Hofn- und ehemolige Hansestod in Poin. Bis 1945 hod Danzig zum Deitschn Reich ghert.

Danzig liagt westlich vo da Woachselmündung und is Hauptstodt vo da Woiwodschoft Pommern. Heitzutog hoid Danzig 461 798 Eiwohner (2015).

## Bibliografie

* Bibliographie zur Geschichte Danzig bei LitDok Ostmitteleuropa / Herder-Institut (Marburg)

## Literatua

* Udo Arnold: *Danzig: sein Platz in Vergangenheit und Gegenwart*. Warschau 1998, ISBN 3-932267-07-9
* Frank Fischer: *Danzig. Die zerbrochene Stadt*. Propyläen Verlag, Berlin 2006, ISBN 978-3-549-07204-2
* Peter Oliver Loew: *Danzig. Biographie einer Stadt*. Verlag C.H. Beck, München 2011, ISBN 978-3-406-60587-1 (Rezension)
* Peter Oliver Loew: *Literarischer Reiseführer Danzig*. Deutsches Kulturforum östliches Europa, Potsdam 2009. ISBN 978-3-936168-43-3.

### Im Netz

* Hoamseitn vo da Stod (mehrsprochig)
* Landkoartn vo 1598 – Pommern, Mark Brandenburg und Prvssia mit Dan(t)zig

### Beleg
Digamma

Des **Digamma** (griachisch δίγαμμα, Majuskel , Minuskel ) wor uaspringle da sechste Buachstob vom griachischn Alphabet und hod an Lautweat [] ghobt. Es stammt vom phenizischn Buachstobm „Waw“ ob. De oidgriachisch deskriptive Bezeichnung Digamma („doppets Gamma“) geht af sei F-oartige Foam zrugg. Des deidd a draf hin, dass in a poa Dialektn vo da klassischn Zeit da Buachstob scho nimma vuakema is, beispuisweis im Attischn und Ionischn, wearend des Dorische an Buachstobm lenga bewoart hod. Ois Zoizeichen hods an numerischn Weat vo 6.

## Im Netz
*  (engl.)
Stigma (Buachstob)

Des **Stigma** (griachisch , Majuskel Ϛ, Minuskel ϛ) is a Ligatur vo de griachischn Buachstobm Σ σ ''Sigma'' und Τ τ ''Tau''. Es hod an numerischn Weat vo 6.

## Im Netz
*  (engl.)
Oa

An **Oa** odo **Goggile** (af tiroularisch) is a frias Stadium vo da Entwicklung vo bestimmtn Viechan. Es enthoit a Keimzejn (Oazejn) gnennt, Neastoffe und a schitzende Schoin.

Oa san zweng eanan hohn Neaweat a begeate Noarung vo vuin Viechan und vom Menschn.

De Oa vom Vogl Strauss san de gresstn Oa (1,5&nbsp;kg), de wos heit gibt. Nua de Oa vo a poar Sauria-Oartn worn no gressa.

Zan Hennaoa sogt ma im Boarischn aa no Gackal (Kindasproch).

## Funktion

A Oa enthoid de Keimzejn und is fia a begrenzte Zeit da Schutzraum fia de Entwicklung vo da Keimzejn zan Lebebewesn. In am Raum befindt si a Depot an Energie bzw. Lemsmittl. Wenns Energiedepot vom kloan Lebewesn fost voiständig vabraucht is, kimmts zan Schlipfn.

### Schoin

Im oafochstn foi, ba vuin uaspringlichn Mearesviechan, bestehts Oa nua aus da Oazejn. Moast wead de owa duach a Schoin oda Gallertschicht gschitzt. Ba Landviechan hodd des no zuasätzlich de Funktion s kloane Lebewesn vorn Ausdrickan z schitzn.

### Dodda

In bzw. um de Oazejn eiglogate Neastoff wean Dodda gnennt. Ba Viechan wo ausm Oa scho a guad entwicklts Jungviech schlipft, is des Oa gross hod vui Dodda. Wenn beispuisweis nua a Larvn aussakimmt hods Oan nua a weng Dodda (*oligolecithal*).

## Oa ois Nutzobjekt

Dees moast gnutzte Vogloa is dees Hennaoa. S wead kochd gessn und ois Zuatat fia vaschiedane Speisn vawendd. A in da technischn Produktion weads vawendd, beispuisweis fia mange Temperafoarbm. Danebm wern aa no efta de Oa vo da Wochtl, Gans und Antn gessn.

In vaschiedanen Ländan wern aa no Oa vo wuidlebendn Vegln gsammet. Speziej in Sidafrika wern vui Straußnoa gessn. De Oa vo Meeresschuidgrodna san fir manche a Delikatess, des Sammen vo de Oa is fir de Viecha a ernsthofte Bedrohung.

De Oa vo de Stere wean ois echta, de vo ondare Fiischoartn ois foischa Kaviar gessn. In da japanischn Kuhe san Oa vo Seeigln (*uni*) a Delikatess. In Tein vo da Sidsee gejtn de Hintaloaba vom Samoa-Palolowuam mit de drinna enthoidanen Oa ois Delikatess und Aphrodisiakum.

## Zeitschriftnartikl

* Andrew Gosler, *Yet even more ways to dress eggs* in British Birds, vol 99 no 7, July 2006

## Im Netz

* Scricciolo Nidi Italienische Vogloa-Galerie vom Alberto Masi

## Beleg
Trøndersk

**Tröndersk** is a norwegischer Dialekt, der wo in Tröndelag gsprocha werd. Offiziell werd in Bokmål gschribn, aber in SMS und E-mails werd aa oft im Tröndersk Dialket gschriebn.

Es gibt scho an Unterschied, ob ma vo Sörtröndelag (Süd-Tröndelag) oder Nordtröndelag (Nord-Tröndelag) kimmt. Es gibt aa Derfa, de hobn eana eigens Tröndersk, wia z. B. Verdal (da Verdal Dialekt is durch a TV Reklame in ganz Norwegn bekannt wordn). Olgemein is da Dialekt am Land sterker ois wia in da Stod.

Wenn ebba richtig Tröndersk redt, dann is fiar an andern Norweger recht schwaa zum versteh. Es hert si aa recht anders o.

## Wörter

## Ausproch
Ganz typisch fiars Tröndersk is, dass as "n" nasaln "nj" gsprocha werd und as "l" ois "lj". 
De Vokale ändern si aa oft. As "e" werd zum "æ" (=ä), as "y" zum "i" und as "i" zum "e". As "e" ko ober aa zu am "ei" werdn.

## Grammatik
De Grammatik is recht a so wia im Bokmål aa. Aber an Schluß hi duans gern as Pronomen wiederhojn. (Beisjui: "De duan des wiederhojn, de.")

De Adjektiv Deklinationenen san meistns wia im Nynorsk und as Präteritum und as Perfekt vo de Verbn gibts oft a anders Wort wia im Bokmål.

Ned olle ober a poor regionale Dialekte hobn aa no an Dativ, den wos ansunstn nimmer im Norwegischn gibt.

## Beispui
Es gibt an ganz an lustign Spruch im Tröndersk, da wo a jedz Wort grod oan Buchstobn hod:
*Æ e ò i a æ! 
:In Bokmål warad des a so: "Jeg er også i a!"
:Und des hoaßt: "I bin aa in da A, i!" (z. B. Klasse A)

Und no drei Beispui:
*Æ e itj sopin, æ.
:Jeg er ikke sulten. (Des "jeg" ko im Bokmålned nomaj an Schluss hi gstejt werdn.)
:I hob koan Hunger. (Wörtlich: I bin ned hungrig, i.)

*Æ veit itj ka det e.  
:Jeg vet ikke hva det er.
:I woaß ned wos des is.

*Kårsn ska me gjør det?
:Hvordan skal vi gjøre det?
:Wia soll ma des doa?  (Wörtlich: Wia soll ma doa des?)

## Sonstigs
In Norwegn gibts ja recht vej und recht verschiedene Dialekte. Und a jedm sei Gschmok is anders. Ober bei Umfragen, welcher da attraktivste oder sexyste Dialket warad, kimmt Tröndersk oiwaj recht weit auffe, oft auf an easchtn oder zwoatn Plotz.

## Beleg
Heta

Des **Heta** is a zeisweis vawendta Buachstob vom Griachischn Oiphabet fin Laut []. Es woa aa de voaklassische Bezeichnung fia'n 8. Buachstobm *[[Eta]].*

## Literatua

* Raphael Kühner, Friedrich Blass: *Ausführliche Grammatik der Griechischen Sprache,* Hannover und Leipzig (Hahn) 1890, Nachdruck Hannover (Hahnsche Buchhandlung) 1992, ISBN 3-7752-5191-X (online)

## Im Netz
*  (engl.)
San (Buachstob)

Des **San** (Majuskel , Minuskel ) is a Buachstob, wo in a poa voaklassischn Variantn vom griachischn Alphabet voakema is. De Foam eainnad a Wengal ans M. Des San hod moast an Lautweat /s/ ghobt. Es is scho fruah zugunstn vom Buachstobm Sigma aufgem worn. De letzte iwaliefate Vawendung stammt ausm 5. Joarhundat v. Kr.

## Im Netz
*  (engl.)
Da Huawa, da Meier und I

**Da Huawa, da Meier und I** han a boarische Musi-Kapejn aus da Owapfoiz und Niedabayern. Grindd worn is de Gruppm anno 2000 vom Huber René (da Huawa), vom Meier Hias (da Meier) und vom Mühlbauer Sigi (I). Wia da Huber René nach kuaza Zeit scho wieda ausgschdieng is, is fia eam da Maier Christian dazuakema. In dea Zammasetzung spuit de Band bis heit.

De Gruppm gheat za de bekanntastn Vatreta vo da kabarettistischn Neien Voiksmusi. Singa deanas af Boarisch. S Spektrum vo da Musi geht vo traditionej mit Ziach und Klampfn iwa Reggae, Blues und jazzign Klang. De boarischn Texte dazua san kritisch und hintasinnig, oba imma witzig.

## Textbeispui: Bayernland
:ja i kimm 
:und er kimmt
:ausm schneena Bayernland
:wo madl so fesch san
:und buama de san guad beinand

...

:aa mia gfoit de gmiatlichkeit
:dahoam is hoid einfach dahoam
:wei wenst nua dahoam bist
:donn konst aa moi fuatfoarn

...

## Textbeispui: Fensterstock Hias

"Da Huawa, da Meier und I" ham 2010 a moderne Variantn vom Fensterstockhias aussabrocht. A kloana Textauszug davo:

:Znagst hod mia mei Diandl a E-Mail zuagschriem
:Warum i gor nimma im Chatroom drin bin
:Is d Standleitung hin
:Dass i gor nimma kimm?
:Hollariadaidehollaradiho

:Hobs E-Mail aufgmocht, hod mas Herz im Leib glocht
:Und hob mi glei eingloggt, in da stockfinstan Nocht
:Bei da stockfinstan Nocht
:De Tastatur krocht.
:Hollariadaidehollaradiho

*und so weida...*

## Diskografie
#### Oibm
* 2006: *Bayern und Anderswo*
* 2007: *Fensterln, Schnupfa, Volksmusik (Sex, Drugs and Rock'n Roll)*
* 2010: *Vogelfrei* (mit ana moderna Variantn vom *[[Fensterstockhias]]*)
* 2012: *Tonbandl* (fia Aprui 2012 okindigt)
* 2013: *d' Würfel san rund*

#### Oanzl
* 2005: Ohne Hosn, Ohne Schua (Maxi Single)

## Doku DVD Fuim
* 2009: ... Da Huawa da Meier und I (DVD Fuim)

## Auszeichnunga
* 2005: *Kloans ScharfrichterBeil* auf de *[[Båssa|Passauer]] Kabaretttage*
* 2006: Zwoata Plotz ban *Internazjonaln Thurn-und-Taxis-Kleinkunstfestival* in Rengschbuag

## Beleg


## Im Netz
* Hoamseitn vo ''Da Huawa, da Meier und I''
* ''Drah de um'' (Bayerischa Reggae ausm Oibum ''Vogelfrei'') vo Da Huawa, da Meier und I (Youtube)
Lyra (Glocknspui)

De **Lyra**, aa *Glocknspui-Lyra*, is a Melodieinstrument vo Marschkapejn und schaut in da Form a wengal so aus wiar a griachische Lyra. Stott Saitn hod de Glocknspui-Lyra oba 25 bis 27 woogrechte Klangplattn aus Metoi, de wos mit am Hortgummi-, Hoiz- oda Kunststoff-Schlägl ogschlogn wean. De Bass-Lyren hom in da Regl nua 22 Klangplattn.

Auf beidn Seitn hod de Glocknspui-Lyra oft Rosschwoaf hänga, de wos auf an Einfluss von da tiakischn Janitscharenmusi auf de boarische Militärmusi zoagn. Am oban Endstickl is meistn a no a Adler aufgschraubt.

Duach de hohe Stimmung wiakt de Glocknspui-Lyra sehr ausdrucksstork, bsundas aa im Zammaklang mit da  Piccolofletn.

## Schau aa
* Biagschwinga
* Glocknspui
* Metallophon
Schittdorf

**Schittdórf** (wéniger bekónnt ois *Zej am See-Sied*, ómtlich: *Schüttdorf / Zell am See-Süd*) is mid ebber 5622 Eihwóner (2011) da bevejkarungsreichste Óschtstóaé vóh da Bezirkshauptstáud Zej am See.

## An Internet
*
Scho

Des **Scho** (Majuskel Ϸ, Minuskel ϸ) is a Buachstob, wo am griahischn Alphabet dazuagfigt worn is, um a poa Ausdrick aus da Baktrischn Sproch schreibm z kenna. Im Lautwert gehts vamutle um an stimmlosn postalveolarn Frikativ //, entsprechend am "sch" im Boarischn.

## Zeichenkodiarung

## Im Netz
*  https://archive.today/20120628161421/http://www.tlg.uci.edu/~opoudjis/unicode/nonattic.html#sho (engl.)
* Proposal to add two Greek letters for Bactrian to the UCS (PDF-Datei; 144 kB)
Zweagplanet

**Zweagplanet** is ane vo de Klassn vo Himmeskeapan im Sunsystem, wo se af oana Umlaufboh um de Sun bewegn. De Klassifiziarung kimmt vo da Internationalen Astronomischen Union (IAU) und stammt vom 24. August 2006. A Zweagplanet is demnoch a Himmeskeapa, wo wiar a Planet gnua Massn hod, um des hydrostatische Gleichgwicht z earreichn (d. h. de Foam vo oana Kugl z hom; Ausnohm is de Vafoamung duach Eignrotation), owa im Untaschied zum Planetn sei Umlaffboh vo andan Objektn net weitgehend freigraamt hod. Zweagplanetn aussahoib vo da Neptunboh nennt ma Plutoidn. Nem de Planetn und Zweagplanetn gibts no de Kloakeapa (Asteroidn und Kometn) ois dritte Klassn vo Himmeskeapan, wo si um de Sun bewegn.

## Klassifiziate Zweagplanetn

;Zweagplanetn im Asteroidengiatl
;Ceres

;Transneptunische Zweagplanetn
* Pluto
* Eris
* Makemake
* Haumea

## Kandidatn

Es gibt an Haffa Kandidatn fia de Klassn vo de Zweagplanetn, sowoi im Asteroidngiatl (eppa Vesta, Pallas, Hygiea) wiara im transneptunischn Bereich (eppa Orcus, Quaoar, Sedna oder Varuna). Die IAU hod okindigt in de "nextn Monat und Joarn" weidane Zweagplanetn festzlegn.

## Schau aa
* Transpluto
* Plutino
* Cubewano
* Transneptunisches Objekt
* Zweagplanetn vom Sunsystem (Tabejn)
* Listn vo de massnreichstn Objektn im Sunsystem
* Planemo
* Plutoid

## Im Netz

* Pressemitteilung der IAU über die Planetendefinition (englisch)
* Zwangsabstieg für Pluto
* Kritik an der neuen Planetendefinition
* US-Petition gegen neue Planetendefinition
Beziak Scheibbs

Da **Beziak Scheibbs** (amtle: **Bezirk Scheibbs**) is a Täu vom niadaestareichischn Mostviadl und liegd sidwestli vo St. Pödn.

## De Gliedarung vo da Vawoitung

Scheibbs is af 18 Gmoana auftäut, zwoa davau san Städt, neine Moaktgmoana. In de Klamman san de Eihwohnazoihn afgfiahd.

## Im Netz
* Ausstellung Die Bezirke Lilienfeld und Scheibbs: Alte Ansichten und Bücher (2001) (PDF-Datei; 5,48 MB)
Listn vo de natialichn Satellitn vo Planetn

Des is a **Listn vo de natialichn Satellitn vo Planetn** im Sunsystem. Es wean de 168 bishea entdeckn natialichn Satellitn vo de Planetn ogfiat.

**Legendn zua nochfoigendn Tabejn:**

## Natialiche Satellitn vo Planetn
De eadehnlichn Planetn Merkur und Venus hom koane Satelliten.

## Schau aa
* Listn vo de natialichn Satellitn vo Zweagplanetn
* Listn vo de natialichn Satellitn vo Asteroidn

## Im Netz
* Nama und Endecka vo de Planetn, Zweagplanetn und dena eanare Satellitn (englisch)
Ceres (Zweagplanet)

**Ceres** is a Zweagplanet und mit am Equatorduachmessa vo 975&nbsp;km des gresste Objekt im Asteroidn-Haptgiatl. Se besitzt koan bekanntn Mond. Ceres is am 1. Jenna 1801 vom Giuseppe Piazzi ois easchta Kloaplanet entdeckt woan. Se hod lang ois Asteroid goitn und wead seit 2006 zua Gruppm vo de Zweagplanetn zejd. Se is noch da remischen Gettin vom Ockabau bezeichnet. Ia astronomisches Symbol is a stilisiate Sichl: .

## Beleg


## Literatua
* Thorsten Dambeck: *Vagabunden im Sonnensystem*. In: *Bild der Wissenschaft*. Meaz 2008, S.&nbsp;56–61, 

## Im Netz

* Informationen zum Aufbau (2005)
* Hubble-Beobachtungen (2001) (englisch)
* Nele Hubble-Beobachtungen (2003/04) (englisch)
* Orbit-Simulation (englisch)
* Bohdatn vo Ceres (englisch)
Pluto (Zweagplanet)

Da **Pluto** is a Zweagplanet und da prominenteste Himmeskeapa vom Kuipergiatl. Ea is nochm remischn God vo da Unterwejd gnennt. As astronomische Symbol vom Pluto is  oder .  
    
Da Pluto is um oanigs kloana ois wia da Eadmond und bewegt si af ana elliptischn Boh, de wo deitlich vo am Kroas obweicht, um de Sun. Vo seina Entdeckung am 18. Feba 1930 bis zua Neidefinition vonam Begriff „Planet“ am 24. August 2006 duach de Internationale Astronomische Union (IAU) hoda ois da neinte Planet vo unsam Sunsystem goitn. Nacha is da Pluto vo da IAU mit dar Kloaplanetnnumma 134340 vasegn woan, so dass a etzad offiziell **(134340)&nbsp;Pluto** hoasst. Noch eam san dann de nei definiatn Klassn vo de Plutoidn und vo de Plutinos gennt woan.

Im Jenna 2006 is mit da *New Horizons* easchtmois a Raumsondn zum Pluto losgschickt woan. De Sondn is im Juli 2015 in uma 10.000 Kilometa Entfeanung am Pluto und in 27.000&nbsp;Kilometa Entfeanung vo seim Mond Charon vorbeigflong.

## Literatua
* Alan Stern, Jaqueline Mitton: *Pluto and Charon.* Univ. of Arizona, Tucson 1997, Wiley-VCH, Weinheim 2005 (2.&nbsp;erw. Aufl.). ISBN 0-8165-1840-8, ISBN 3-527-40556-9.
* J. L. Elliot (unter anderem): *The recent expansion of Pluto's atmosphere.* In: *Nature.* London 2003, 424 (10.&nbsp;Juli), S.&nbsp;165–168. .
* David A. Weintraub: *Is Pluto a Planet? A Historical Journey through the Solar System.* Princeton UP, Princeton 2007. ISBN 0-691-12348-9.
* Leif Allendorf: *Planet Pluto. Die Geheimnisse des äußeren Sonnensystems.* Avinus-Verlag, Berlin 2007. ISBN 978-3-930064-76-2.

## Im Netz

* Manfred Holl: Entdeckung des Planeten Pluto
* Orbit-Simulation (englisch)
* Mission vo da Nasa zum Pluto (englisch)

## Beleg